ΔΕΛΤΙΟ ΤΥΠΟΥ

**“Κίνα: Με τη ματιά του διπλωματικού απεσταλμένου της Ρωσίας Νικόλαου Σπαθάρη (1685)” είναι ο τίτλος της διάλεξης**  του Αγαμέμνονα Τσελίκα, παλαιογράφου, πρώην Διευθυντή του Παλαιογραφικού Αρχείου του Μορφωτικού Ιδρύματος της Εθνικής Τραπέζης, που θα πραγματοποιηθεί στις 18 Φεβρουαρίου, στις 20:00, στην αίθουσα διαλέξεων του Ινστιτούτου Μεσογειακών Σπουδών (Νικηφόρου Φωκά 130 και Μελισσηνού).

Η διάλεξη, που αφορά τη διπλωματική έκθεση του επιτετραμμένου του τσάρου Nikolai Spathari-Milescu, διπλωμάτη στην αυλή του τσάρου Αλεξίου του Α´, και το περιηγητικό που συνέταξε κατά το ταξίδι του στην Κίνα στην αυλή της δυναστείας των Qing, διοργανώνεται από το Κέντρο Αρχαίου Ελληνικού και Κινεζικού Πολιτισμού (ΚΕΛΚΙΠ), σε συνεργασία με το Παλαιογραφικό Εργαστήριο του Κέντρου Μελετών και Ερευνών του Πανεπιστημίου Κρήτης και το Ινστιτούτο Μεσογειακών Σπουδών.

Η είσοδος είναι ελεύθερη.

Για παρακολούθηση εξ αποστάσεως, μπορείτε να συνδεθείτε στη διεύθυνση: <https://youtube.com/live/dgKvqa9Hbnw?feature=share>

Λίγα λόγια για τον ομιλητή:

Ο Αγαμέμνων Τσελίκας υπήρξε προϊστάμενος του Ιστορικού και Παλαιογραφικού Αρχείου του Μορφωτικού Ιδρύματος της Εθνικής Τραπέζης (ΜΙΕΤ) από το 1980.Εδίδαξε το μάθημα της Ελληνικής Παλαιοραφίας επί τεσσαρακονταετία στο ΜΙΕΤ και επίσης ως επισκέπτης καθηγητής στο Φιλολογικό Τμήμα του Πανεπιστημίου της Πάτρας, στο τμήμα Ιστορικών Σπουδών του Ιονίου Πανεπιστημίου στην Κέρκυρα και στο τμήμα Πολιτιστικών Σπουδών του Πανεπιστημίου της Μπολόνια – Ραβένα. Μέχρι σήμερα έχει πραγματοποιήσει 150 παλαιογραφικές αποστολές σε βιβλιοθήκες, από τη Βουδαπέστη και τη Σόφια ώς την Κύπρο, την Αλεξάνδρεια, τα Ιεροσόλυμα, τη Δαμασκό και το Σινά. Έχει δημοσιεύσει περισσότερα από 150 άρθρα-μελέτες σε θέματα παλαιογραφίας. Έχει τιμηθεί με τον Σταυρό του Ταξιάρχου του Παναγίου Τάφου από τον πατριάρχη Διόδωρο, για την ταξινόμηση του Αρχείου του Πατριαρχείου Ιεροσολύμων και τη δημοσίευση του καταλόγου του, καθώς και από τον πατριάρχη Αλεξανδρείας Θεόδωρο Β' με το οφφίκιο του νοταρίου για το έργο του στη Βιβλιοθήκη του Πατριαρχείου Αλεξανδρείας. Τώρα είναι πρόεδρος του Μεσογειακού Ινστιτούτου Ερευνών Παλαιογραφιας, Βιβλιολογίας και Ιστορίας των Κειμένων.